Príloha č. 1

**Opis predmetu zákazky**

1. Predmetom zákazky je poskytovanie služieb – Údržba dvoch letúnov Fokker F28 Mark 0100: OM-BYB v.č. 11403 (v konfigurácii salón, 1.trieda) a OM-BYC v.č. 11368 (v konfigurácii salón, 1.trieda) podľa schváleného programu údržby Leteckého útvaru Ministerstva vnútra Slovenskej republiky v platnom znení (SSG-MP-F100 LÚ MV SR) na technickej základni vrátane odstránenia nálezov, porúch a dodania všetkých súvisiacich služieb ktoré priamo súvisia s výkonom údržby alebo sú viazané podstatným spôsobom na jej dodanie.
2. Poskytovateľ je schválenou organizáciou na údržbu letúnov Fokker F28 Mark 0100 s motormi Rolls-Royce TAY 650-15 podľa NARIADENIA KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Nariadenie EK), Príloha I, Časť M, podčasť F, alebo Prílohy II, Časť 145 na technickej základni.
3. Miesto poskytnutia služby:
   * na technickej základni (základniach) Poskytovateľa tak ako sú schválené v aktuálnej revízii Výkladu organizácie údržby schválenej príslušným leteckým úradom (alebo jeho ekvivalentom) - platí pre plánovanú údržbu na základni,
   * mimo technickej základne Poskytovateľa platí pre prípady keď lietadlo (vrátane jeho lietadlových celkov a systémov) nie je z dôvodu poruchy a/alebo poškodenia schopné bezpečného preletu (tzv. AOG situácia) na domácu základňu (Letisko M. R. Štefánika, Bratislava) respektíve na technickú základňu na ktorej je predpoklad odstránenia predmetnej poruchy a/alebo poškodenia. Takouto asistenciou sa myslí alebo výjazd technickej skupiny Poskytovateľa alebo zo strany Poskytovateľa zabezpečenie technickej podpory formou zaistenia príslušne schválenej miestnej údržbovej organizácie podľa postupu uvedeného vo Výklade organizácie údržby (alebo jeho ekvivalente). Takouto asistenciou sa zároveň myslí aj zabezpečenie a výmena lietadlového celku a/alebo komponentu v prípadoch ak technický stav lietadla takúto výmenu nevyhnutne vyžaduje.
4. Poskytovanie služieb údržby sa skladá z:
5. Poskytovania plánovanej údržby:
   * + Kalendárne prehliadky, prehliadky po odlietaných hodinách, prehliadky po nalietaných cykloch a ich vzájomné kombinácie (tak ako sú uvedené v Tab.1 tohto opisu),
     + Vykonávanie Príkazov na zachovanie letovej spôsobilosti (AD),
     + Vykonávanie Servisných bulletinov (SB),
     + Vykonávanie modifikácií,
     + Zabezpečenie dodania, údržby, opravy, výmeny a montáže lietadlových komponentov vrátane významných lietadlových komponentov a celkov (ako sú: motory, pomocné energetické jednotky, podvozky),
     + Vykonanie opravy, zmeny, údržby náteru a údržba vonkajších povrchov vrátane obnovy leštených povrchov a to najmä v miestach nábežných hrán krídel, chvostových plôch a vstupných ústrojenstiev motorov a všade tam kde je to požadované vplyvom prevádzkového a poveternostného opotrebenia a/alebo poškodenia,
6. Poskytovania neplánovanej údržby:
   * + Vykonanie a/alebo zabezpečenie neplánovaných štrukturálnych opráv v rozsahu údržby na technickej základni,
     + Odstraňovanie porúch,
     + Zabezpečenie a/alebo dodanie údržby v súvislosti s odstraňovaním porúch vyžadujúce technickú podporu na mieste na ktorom sa takáto porucha stala (platí pre prípady kedy nie je možné preletieť na technickú základňu tak ako je uvedené v časti: „Miesto poskytovania služby“)

**Poskytovanie Plánovanej údržby**

Poskytovateľ zabezpečí a vykoná:

1. kalendárne formy prehliadok (podľa Tab. 1 tohto opisu) v súlade so schváleným programom údržby letúnov Fokker F28 Mark 0100 LÚ MV SR v platnom znení,

|  |  |  |  |  |  |
| --- | --- | --- | --- | --- | --- |
| č. | Plánovaná údržba (forma prehliadky) | Plánovaný dátum začiatku výkonu údržby | Interval | Registračná značka | Počet AMP prác |
| 1. | PHASE 09 | 15-OKT-2023 | 4 ROKY | OM-BYC | 74 |
| 2. | PHASE 10 | 18-JÚL-2024 | 5 ROKOV | OM-BYC | 193 |
| 3. | PHASE 13 | 09-SEP-2024 | 8 ROKOV | OM-BYC | 134 |
| 4. | PHASE 10 | 30-OKT-2024 | 5 ROKOV | OM-BYB | 193 |
| 5. | PHASE 13 | 10-JAN-2025 | 8 ROKOV | OM-BYB | 134 |
| 6. | PHASE 08 | 15-SEP-2025 | 3 ROKY | OM-BYB | 96 |
| 7. | PHASE 08 | 15-OKT-2025 | 3 ROKY | OM-BYC | 96 |
| 8. | PHASE 11 | 08-NOV-2025 | 6 ROKOV | OM-BYB | 55 |
| 9. | PHASE 15 | 09-SEP-2026 | 10 ROKOV | OM-BYC | 95 |
| 10. | PHASE 09 | 15-SEP-2026 | 4 ROKY | OM-BYB | 74 |
| 11. | PHASE 15 | 10-JAN-2027 | 10 ROKOV | OM-BYB | 95 |
| 12. | PHASE 11 | 21-AUG-2027 | 6 ROKOV | OM-BYC | 55 |

**Tab. 1, Chronologický prehľad predpokladaných kalendárnych prehliadok a prác po dobu trvania rámcovej dohody (tieto údaje majú len informatívny charakter pre účel plánovania a prípravy opisu predmetu zákazky)**

1. špecifikáciu nákladov na osobo-hodiny pre vykonávanie kalendárnych foriem údržby a prehliadok po odlietaných hodinách cykloch a ich vzájomných kombinácií,
2. špecifikáciu nákladov potrebných pri zapracovaní príkazov na zachovanie letovej spôsobilosti (AD), tak ako budú zadefinované oddelením riadenia zachovania letovej spôsobilosti Objednávateľa v rámci vykonania jednotlivých foriem plánovanej prehliadky/údržby,
3. špecifikáciu nákladov potrebných pri zapracovaní servisných bulletinov (SB), tak ako budú zadefinované oddelením riadenia zachovania letovej spôsobilosti Objednávateľa a,
4. modifikácii podľa požiadaviek prevádzkovateľa, tak ako budú zadefinované oddelením riadenia zachovania letovej spôsobilosti Objednávateľa,
5. zabezpečenie/dodanie opravy, údržby a výmeny komponentov na lietadle (on wing) alebo mimo lietadla (off wing) a to vlastnými prostriedkami alebo pomocou dodávateľov alebo subdodávateľov,
6. zabezpečenie dodania, opravy, údržby, modifikácie, modernizácie a zoriadenia dielov, komponentov, súčastí, celkov, zostáv a podzostáv interiéru (a to vrátane sedačiek, kresiel, nábytku a ostatného vybavenia špecifikovaného v kapitole ATA 25) a vybavenia palubných kuchyniek.
7. Rutinná fixná cena prehliadky/inšpekcie/údržby, ktorá zahŕňa nasledovné položky:
   * vykonanie rutinných prác vyplývajúcich z programu údržby lietadla (AMP),
   * vykonanie identifikácie poruchy (vygenerovanou jednou rutinnou prácou vyplývajúcou z AMP) do 5 osobohodín (v prípade ak je potrebné na identifikáciu poruchy 6 a viac hodín každá jedna hodina navyše bude fakturovaná v súlade s rámcovou dohodou),
   * Vykonanie vstupnej inšpekcie (incoming inspection), dennej prehliadky (daily check) a týždennej prehliadky (weekly check) ak si tieto vyžaduje charakter a doba trvania údržby,
   * Vykonanie čistenia exteriéru lietadla (technické a hĺbkové),
   * Vykonanie čistenia interiéru lietadla (technické),
   * Jednorazové použitie priestoru pre motorovú skúšku ak si to charakter údržby vyžaduje (zahŕňa 2 hodiny trvajúcu motorovú skúšku každá ďalšia hodina bude fakturovaná v súlade s rámcovou dohodou), ktoré zahŕňa odtiahnutie lietadla na a z miesta motorovej skúšky,
   * Podpora inžinieringu do úrovne AMM a SRM.

**Poskytovanie Neplánovanej údržby**

1. špecifikáciu nákladov na osobo-hodiny pre vykonávanie neplánovanej údržby,
2. špecifikáciu nákladov na technickú asistenciu potrebnú pri odstraňovaní porúch,
3. dodá a/alebo zabezpečí technológie, materiál, náhradné diely a vybavenie potrebné pre odstraňovanie porúch a to podľa požiadaviek prevádzkovateľa v súlade s technickou dokumentáciou výrobcu a/alebo technickou dokumentáciou držiteľa typového certifikátu a/alebo doplnkového typového certifikátu,
4. Zapracovanie takých novo publikovaných príkazov na zachovanie letovej spôsobilosti a modifikácií ktoré vyžadujú svojim charakterom údržbu na technickej základni a ktoré nebude možné zaradiť do najbližšej plánovanej údržby. V takýchto prípadoch je oddelenie riadenia zachovania letovej spôsobilosti povinné okamžite po publikovaní takéhoto príkazu na zachovanie letovej spôsobilosti alebo modifikácie osloviť Poskytovateľa za účelom koordinácie prác súvisiacich so zapracovaním príkazov na zachovanie letovej spôsobilosti alebo modifikácií.
5. Zabezpečí nasledovné okruhy činností nad rámec prác zadefinovaných dokumentom AMP – pod takýmito prácami sa myslia práce súvisiace / potrebné pre odstránenie nálezov / porúch zistených pri vykonávaní prác podľa AMP ktoré sú definované v Tab. 1 tohto opisu vlastnými alebo subdodávateľskými technickými a odbornými kapacitami.

**Dodanie materiálov, komponentov a vybavenia potrebných pre údržbu na technickej základni a s tým spojené služby**

1. dodanie materiálov, komponentov a vybavenia potrebných pre údržbu, ktoré sú na tento účel odporučené, nariadené resp. certifikované výrobcom letúna/držiteľom typového certifikátu draku/motorov a s tým spojené služby vrátene technickej dokumentácie ak je táto požadovaná prevádzkovateľom (napr. zabezpečenie servisných bulletinov a/alebo modifikácií a s tým spojená technická dokumentácia držiteľa doplnkového typového certifikátu),
2. kontrolu, aby všetky komponenty, ktoré majú byť namontované v letúnoch prevádzkovateľa v danom mieste boli v súlade s požiadavkami NARIADENIE KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností,
3. na svoje náklady odber a likvidáciu odpadov a komponentov.
4. splnenie požiadaviek dodávateľov a subdodávateľov viazaných na dodanie technológií, služieb, komponentov, materiálu a vybavenia (vrátane zabezpečenia všetkých služieb vyplývajúcich zo zabezpečenia údržby a/alebo dodania komponentov alebo materiálu ako sú služby spojené s manipuláciou, poistením, skladovaním a pod.).